Byrettens dom blev ændret, således at tiltalte straffes med en bøde på 1.000 kr.
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Færdsel;

ØSTRE LANDSRETS DOMBOG







Afsagt den 27. september 2017 af Østre Landsrets 12. afdeling
(landsdommerne Olaf Tingleff, Bloch Andersen og Ole Stryhn (kst.)


17. afd. nr. S-1673-17:
Anklagemyndigheden
mod


(advokat Finn Roger Nielsen; privat antaget)


Odense Rets dom af 24. marts 2017 (12-319/2017) er med Procesbevillingsnævnets
tilladelse anket af  med endelig påstand om formildelse, herunder således
at bøden ikke fastsættes efter færdselslovens 8 118, stk. 5.


Anklagemyndigheden har påstået domfældelse i overensstemmelse med den i byretten
rejste tiltale med tilføjelse af en angivelse af, at straffen fastsættes efter færdselslovens $
118, stk. 5, samt skærpelse, således at bøden forhøjes til 2.000 kr.


Forklaringer
Der er i landsretten afgivet supplerende forklaring af tiltalte.


Iiltalte har supplerende forklaret blandt andet; at han satte hastigheden ned og kørte bagef-
ter en lastbil. Han fornemmede, at alle lastbiler skulle dreje af. Tiltalte fortsatte med sam-
me hastighed, hvorefter han blev målt. Han kørte med en trailer, der vist måtte laste 350
kg. Det er en standardtrailer fra Brænderup.

Af oplysninger fra SKAT R75-2016 fremgår, at tiltalte i 2016 havde en skattepligtig ind-
komst på 197.678 kr.


Landsrettens begrundelse og resultat
Sagen vedrører spørgsmålet; om forholdet; som er erkendt af tiltalte, er omfattet af straf -
skærpelsen efter færdselslovens 8 118, stk. 5.


Landsretten finder ikke; at politiets kontrol af lastvogne kan anses for "vejarbejde eller
arbejde af tilsvarende karakter på eller ved vejen? , som fastsat i færdselslovens $ 118, stk.
5. Det bemærkes, at der ikke i bestemmelsens forarbejder er holdepunkter for at anse poli -
tiets kontrol af lastvogne for omfattet. Landsretten finder ikke grundlag for at anse forseel -
sen for omfattet af bestemmelsen ud fra bredere formålsbetragtninger.


Landsretten bemærker i øvrigt; at Vestre Landsrets dom af 24. august 2017 (VL. S-0675 -
17) har anlagt en tilsvarende forståelse af bestemmelsen.


Straffen fastsættes derfor efter færdselslovens $ 118, stk. 1, nr. I,jf. 8 4, stk. 1, til en bøde
på 1.000 kr., subsidiært fængsel i 6 dage.




Thi kende s for ret:


Byrettens dom i sagen mod  ændres, således at han straffes med en bøde på
1.000 kr.


Forvandlingsstraffen er fængsel i 6 dage


Statskassen skal betale sagens omkostninger for landsretten.